《和家则堂韵赠高教之北》
宋代·卫宗武

别时欠折苏堤柳，西方美人无恙否。
子卿齧雪十九年，何似生前一杯酒。
麒麟胡可係而羁，要使为祥在郊薮。
当年谁擅西湖春，公闾遗臭千载后。
但知金屋醉蛾眉，簸弄威权翻覆手。
徒劳吉士还有行，令人骄骄赋维莠。
君今重整燕蓟辕，老子跫然欣得偶。
殷勤为我问平安，司马深衣想如旧。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。